stanford-oval/wikipedia huggingface dataset:
Shakkisiirtojen merkintätavat

Shakkisiirtojen merkintätavoilla tarkoitetaan niitä lyhennysjärjestelmiä, jotka on shakinpelaajien keskuudessa hyväksytty shakkisiirtojen merkitsemiseksi shakkipeleistä pidettäviin pöytäkirjoihin. Näiden pöytäkirjojen pitäminen on pakollista turnauksissa. Niiden pitäminen tapahtuu siten, että kumpikin pelaaja heti tehtyään siirtonsa merkitsee sen kaavakkeeseen, joita jaetaan pelaajille ennen turnausta.
Monet shakkia pelaavat merkitsevät pelejänsä muistiin siirto siirrolta myös muutenkin. Näistä muistiinpanoista pelaajan on helppo myöhemmin tutkia pelattua peliä yksityiskohtaisesti ja miettiä mitä ehkä olisi voinut tehdä toisin. Tällainen analyysi on erittäin hyvä tapa kehittää omaa pelitasoaan. Olisi kuitenkin hyvin vaivalloista ja hidasta kirjoittaa jokainen siirto "tavallisella" kielellä (ratsu b4:ssä lyö sotilaan c6:sta), joten siirtojen muistiin merkitsemiseksi onkin erinäisiä tapoja.
Merkintätapoja on ainakin kolme, algebrallinen, deskriptiivinen ja numeerinen. Lisäksi nykyisin ovat myös tunnettuja tietokoneohjelmien tallennusmuodot (tiedostomuodot), esimerkiksi PGN (Portable Game Notation). Merkintätavoista algebrallinen on kaikkein käytetyin.
Algebrallinen merkintätapa

| Nimi | Kirjain (suomi) | Symboli | Kirjain (englanti) |
| --- | --- | --- | --- |
Sotilas: 
| Ratsu | R |  | N |
| Lähetti | L |  | B |
| Torni | T |  | R |
| Kuningatar (daami) | D |  | Q |
| Kuningas | K |  | K |

Algebrallisia merkintätapoja on kaksi: pitkä ja lyhyt. Pitkässä merkintätavassa kirjoitetaan sekä siirron lähtöruutu että ruutu, johon nappula siirretään. Lyhyessä merkintätavassa merkitään vain kohderuutu, sillä yleensä vain yksi tietyntyyppinen nappula pääsee siirtymään tiettyyn ruutuun. Jos kuitenkin kahdella samantyyppisellä nappulalla on mahdollisuus siirtyä samaan ruutuun, merkitään myös lähtölinja tai -rivi. Lähtö- ja tuloruutu merkitään kuten usein shakkilaudan reunalle merkityt kirjaimet ja numerot osoittavat. Suomeksi upseerien siirrot merkitään niiden alkukirjaimia vastaavasti R, L, T, D, K (ratsu, lähetti, torni, kuningatar eli daami, kuningas) ja englanniksi N, B, R, Q, K (knight, bishop, rook, queen, king).
Merkinnät:
| --- | --- |
x: lyönti
+: shakki
#: matti
0-0: lyhyt linnoitus
0-0-0: pitkä linnoitus

Jos erityisesti halutaan osoittaa kaksoisshakki tai ohestalyönti, käytetään merkintöjä ++ ja "o.l." (tai kansainvälisemmin "e.p." (ransk. en passant)).
Nykyisessä englanninkielisessä shakkikirjallisuudessa standardiksi on nykyisin muodostunut kielestä riippumaton lyhyt merkintätapa, jossa nappuloita merkitään kuvallisilla symboleilla.
Esimerkki pitkästä merkintätavasta:
Kyseinen peli esittää niin kutsutun koulumatin, johon aloittelevat pelaajat yllättävän usein lankeavat. Pelistä käy hyvin ilmi, miten pitkä merkintätapa toimii. Ennen jokaista siirtoa on merkitty siirtyvä nappula, paitsi jos nappula on sotilas. Ruutuja erottava viiva korvataan x-kirjaimella, jos kohderuudusta lyödään nappula. 3...Rg8-f6 siirron jälkeen oleva "??" tarkoittaa siirron olevan paha virhe mustalta. Yksi kysymysmerkki tarkoittaisi virhettä, kun taas huutomerkki hyvää siirtoa ja kaksi huutomerkkiä loistavaa siirtoa. "!?" tarkoittaa mielenkiintoista siirtoa, joka ei kuitenkaan liene järkevin mahdollinen ja "?!" tarkoittaa epäilyttävää siirtoa, joka ei kuitenkaan ole osoitettavissa virheelliseksi. Kysymys- ja huutomerkkejä ei merkitä pelin aikana, vaan ulkopuolinen henkilö merkitsee ne pelin jälkeen halutessaan kommentoida peliä.
Sama peli merkittäisiin lyhyellä merkintätavalla näin:
Tämä on aloittelevalle pelaajalle vaikeammin hahmotettavissa oleva tapa, mutta kokeneen pelaajan on nopeampi kirjoittaa sitä käyttäen.
Deskriptiivinen merkintätapa

Deskriptiivinen merkintätapa oli pitkään suosiossa anglosaksisissa maissa. Siksi esimerkiksi englanniksi kirjoitetut hieman vanhemmat shakkikirjat käyttävät tätä merkintätapaa. Deskriptiivisellä merkintätavalla esitetyt pelit vaativat enemmän merkkejä kuin algebrallisella tavalla merkityt. Sitä esiintyy myös joissain amerikkalaisissa elokuvissa ja tv-sarjoissa aiheuttaen päänvaivaa suomentajille, jotka eivät tunne merkintätapaa, esimerkiksi elokuvassa Blade Runner.
Deskriptiivisen merkintätavan ajatuksena on kuvata siirrot ne tekevän pelaajan näkökulmasta käyttäen koordinaattipisteinä upseerien alkuperäisiä sijaintipaikkoja. Otetaan ensin esimerkiksi edellisen luvun koulumatti:
Nappuloita edustavat siis samat kirjaimet kuin algebrallisessa merkintätavassakin, mutta poikkeuksena sotilaallekin on oma kirjain, "S". Nappulan kirjaimen jälkeen seuraa "-" jos siirto ei lyö mitään nappulaa, "x" muutoin. Sitten seuraa ruudun nimi, joka kuvaa minkä oman upseerin alkuaseman eteen nappula siirtyy ja kuinka kauas. Jos mahdollisuuksia on kaksi, käytetään merkkiä "D" tai "K" ilmaisemaan onko kyse daami- vai kuningassivustan upseerista. Esimerkiksi "L-KL4" (Lähetti KuningasLähetti 4:ään; eng:Bishop to KingsBishop 4), joissain tapauksissa myös "DL-L4". Linnoitusta merkitään kuten algebrallisesti. Ainakin englanninkielisessä kirjallisuudessa matti merkitään yleensä sanoin, shakki "Ch" ja ohestalyönti "e.p.". Usein merkintöjä lyhennellään vaatimuksena, että jokainen siirto kuvataan yksikäsitteisesti. Siksi yllä mustan kolmas siirto on "R-L3??", eikä "R-KL3??" tai "KR-L3??".
Numeerinen merkintätapa

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| 18 | 28 | 38 | 48 | 58 | 68 | 78 | 88 |
| 17 | 27 | 37 | 47 | 57 | 67 | 77 | 87 |
| 16 | 26 | 36 | 46 | 56 | 66 | 76 | 86 |
| 15 | 25 | 35 | 45 | 55 | 65 | 75 | 85 |
| 14 | 24 | 34 | 44 | 54 | 64 | 74 | 84 |
| 13 | 23 | 33 | 43 | 53 | 63 | 73 | 83 |
| 12 | 22 | 32 | 42 | 52 | 62 | 72 | 82 |
| 11 | 21 | 31 | 41 | 51 | 61 | 71 | 81 |
Numeerista merkintätapaa käytetään lähinnä kirjeshakissa. Laudan ruudut on merkitty numeroilla oheisen kuvan mukaan ja siirto merkitään siirron alkuruudun ja loppuruudun mukaan. Siirtyvää nappulaa ei nimetä. Myöskään ei merkitä lyöntejä eikä shakkeja. Esimerkiksi edellä kuvattu koulumatti merkitään:
Korottumisen yhteydessä merkitään korottunut nappula viidennellä numerolla, joka on daamille 1, tornille 2, lähetille 3 ja ratsulle 4. Esimerkiksi f7-f8T merkitään
Linnoittautuminen merkitään kertomalla kuninkaan siirtyminen. Valkean lyhyt linnoittauminen on 5171 ja pitkä 5131. Mustan vastaavat ovat 5878 ja 5838.
Merkintätavat tietokonekäytössä > PGN

(engl. portable game notation) PGN-tiedostot sisältävät monia tietokantojen kannalta tärkeitä tietoja, kuten pelaajien nimet, vahvuusluvut, päivämäärät ja ECO-avauskoodit. PGN-tiedosto on luettava tekstitiedosto, johon on merkitty tietyn formaatin mukaisesti pelin talletuksessa tarvittavat tiedot. Nykyään myös saksalaisen Chessbase-yhtiön tiedostomuoto .cbh on vallannut alaa, mutta erotuksena PGN-muodosta se on optimoitu tiedostokoon ja pelien tehokkaan haun kannalta, ja se ei siksi ole ihmissilmien luettavaa. Pelien tietokannat voivat olla usean miljoonan pelin kokoisia, ja siksi on tärkeää, että pelien merkintä on systemaattista.
Merkintätavat tietokonekäytössä > FEN

Asemien tallettamiseen etenkin ohjelmallisesti on kehitetty FEN-merkintätapa (Fengl. Forsyth-Edwards Notation).

Esimerkki 1: aloitustilanteen FEN-merkintätapa on
rnbqkbnr/pppppppp/8/8/8/8/PPPPPPPP/RNBQKBNR w KQkq - 0 1
Esimerkki 2: Kasparov–Topalov Wijk aan Zee, 1999 (eräs Kasparovin parhaista siirroista, tilanne ennen siiroa 24.Txd4!!)
b2r3r/k4p1p/p2q1np1/NppP4/3p1Q2/P4PPB/1PP4P/1K1RR3 w - - 0 24
Merkintä koostuu kuudesta välilyönnin erottamasta elementistä. Nämä ovat järjestyksessä:
nappuloiden sijainnit laudalla siten, että edetään shakkilautaa rivi kerrallaan aloittaen kahdeksannesta rivistä ja luetaan sillä sijaitsevat pelinappulat vasemmalta oikealle. Vinoviiva tarkoittaa rivin vaihtoa. Pienet kirjaimet merkitsevät mustan nappuloita ja isot valkean. Numerot tarkoittavat tyhjien ruutujen lukumäärän rivillä ennen seuraavaa nappulaa. Esimerkissä 2 on kahdeksannella rivillä musta lähetti, kaksi tyhjää ruutua, musta torni, kolme tyhjää ruutua ja musta torni.
elementti ilmoittaa kumman siirtovuoro on kyseessä. "w" kertoo valkean olevan siirtovuorossa ja mustan vuoron ilmoittaa vastaavasti "b".
elementti kertoo linnoittautumismahdollisuuksista. Alkutilanteessa kaikki neljä mahdollisuutta ovat vielä käyttämättä (KQkq) ja esimerkissä 2 mikään ei ole enää käytettävissä (-)
elementti ilmoittaa mahdollisen ohestalyöntisiirron loppuruudun (vaikkapa e3). Esimerkissä 2 mahdollisuutta ei ole (-).
elementti on puolisiirtotarkiste 50 siirron säännön vuoksi. Esimerkissä 2 tarkiste on nolla.
viimeinen elementti kertoo, monesko siirto (siirtopari) on meneillään. Laskuri alkaa siksi 1:stä ja se kasvaa aina mustan siirron jälkeen. Esimerkissä 2 alkava siirto on 24.
Shakkipelien analyysikommenteissa käytettävät symbolit

Kun peli julkaistaan, siirtojen yhteydessä voidaan käyttää erilaisia arviointisymboleja, joilla kommentaattori antaa arvionsa siirroista ja asemista.
Shakkipelien analyysikommenteissa käytettävät symbolit > Siirrot

! hyvä siirto
? huono siirto
!! loistava siirto
?? raskas virhe
!? mielenkiintoinen siirto
?! epäilyttävä siirto
Shakkipelien analyysikommenteissa käytettävät symbolit > Asema-arviot

+/= valkean pieni etu
=/+ mustan pieni etu
+/- tai ± valkean etu
-/+ tai ∓ mustan etu
+- valkea on voitolla
-+ musta on voitolla
= asema on tasan
∞  asema on epäselvä
=/∞  kompensaation kera
Algebrallisen merkintätavan ruutujen merkinnät.
Rokumentti

Rokumentti Rock Film Festival on vuonna 2005 perustettu joensuulainen musiikkielokuvafestivaali. Viisipäiväinen festivaali järjestetään tyypillisesti marraskuun puolessa välissä Joensuun elokuvateatterikeskus Tapiossa. Rokumentin ohjelma rakentuu vuosittain niin musiikkielokuvista kuin populaarikulttuuria ja yhteiskuntaa käsittelevistä dokumenteista sekä fiktiivisistä elokuvista. Elokuvanäytösten lisäksi Rokumentin ohjelmaan kuuluu usein myös keikkoja, konsertteja tai seminaareja. Rokumentti on Suomen suurin musiikkielokuvafestivaali, joka on perustamisestaan lähtien esittänyt yli 700 elokuvaa, joista useat Suomen ensi-illassa.
Rokumenttia järjestää voittoa tavoittelematon elävän musiikin yhdistys Joensuun Popmuusikot ry, joka tunnetaan parhaiten Ilosaarirockin järjestäjänä.
Aiheesta muualla

Rokumentin kotisivut
My Melancholy Baby

Kappaleen nuottijulkaisun kansilehti
My Melancholy Baby on Ernie Burnettin säveltämä ja George A. Nortonin sanoittama amerikkalainen musiikkikappale.
Kappaleen tekijänoikeudet rekisteröitiin nimellä "Melancholy" 31. lokakuuta 1911, tuolloin Burnettin silloisen vaimon Maybelle E. Watsonin sanoittamana. Laulua ei kuitenkaan julkaistu tässä muodossa, vaan George A. Nortonin kirjoittamilla uusilla sanoilla vuotta myöhemmin. Nykyisen nimensä kappale sai vuonna 1914.
Pianisti Ben Light on väittänyt, että kappale oli alun perin hänen säveltämänsä. Lightin mukaan hän kirjoitti kappaleen vuonna 1909 ollessaan 16-vuotias ja työskennellessään pianistina denveriläisessä yökerhossa. Väitteestään huolimatta Light ei koskaan yrittänyt rekisteröidä kappaleen tekijänoikeutta tai viedä juttua oikeuteen.
Laulun on ensimmäisenä esittänyt julkisesti 1912 Mozart-kahvilassa Denverissä William Frawley, joka on myöhemmin esiintynyt muun muassa Lucy Show'ssa. Frawley kertoi sen tarinan 3. toukokuuta 1965 televisio-ohjelmassa I've Got a Secret. Varhaiseen suosioon kappaleen nosti vaudeville-esiintyjä Walter Van Bruntin levytys vuonna 1915. Laulusta tuli hitti myös Gene Austinille, jonka versio vuodelta 1927 nousi listoilla kolmannelle sijalle. Myöhempiä levytyksiä ovat tehneet muun muassa Al Bowlly vuonna 1935, Coleman Hawkins vuonna 1938 ja Charlie Parker, Dizzy Gillespie ja Thelonious Monk vuonna 1950. Bamperos levytti vuonna 1979 suomenkielisen version nimellä "Melankooli beibi".
Laulu kuuluu koko elokuvan ajan elokuvassa The Roaring Twenties (1939), jossa sen tulkitsee näyttelijä Priscilla Lane.
Tarinan mukaan säveltäjä Burnett haavoittui vakavasti ensimmäisessä maailmansodassa ja menetti muistinsa. Hän oli kadottanut tunnuslevynsä eikä sairaalaan tullessaan voinut muistaa edes kuka oli. Kun tunnuslevy löydettiin taistelukentältä ruumiiden joukosta, hänen oletettiin kaatuneen. Myöhemmin eräs kenttäsairaalassa potilaita viihdyttänyt pianisti ilmoitti "My Melancholy Baby" -kappaleen säveltäjän kuolleen, ja alkoi soittaa kappaletta tämän muistoksi. Kun Burnett kuuli melodian, hänen muistinsa palautui. Hän nousi istumaan sängyssään ja huusi: "Minä kirjoitin tuon laulun!"
Aiheesta muualla

Kappaleen sanat Wikiaineistossa
Sabre (varausjärjestelmä)

Sabre (engl. Semi-Automatic Business Research Environment) on maailman ensimmäinen tietokoneavusteinen lentolippujen paikanvarausjärjestelmä ja yleensä maailman ensimmäinen reaaliaikainen kaupallinen tietojärjestelmä. Se otettiin käyttöön American Airlinesilla IBM:n toteuttamana vuonna 1960.
Historia

Vuonna 1953 American Airlines -yhtiön pääjohtaja C. R. Smith ja IBM:n myyntiedustaja R. Blair Smith tapasivat sattumalta lennolla Los Angelesista New Yorkiin. Syntynyt keskustelu johti ajatukseen reaaliaikaisesta ja tietokoneavusteisesta lentojen paikanvarausjärjestelmästä. Kuuden vuoden kehitystyön jälkeen järjestelmä otettiin käyttöön, korvaten American Airlinesin manuaalisen paikanvarausjärjestelmän. Se oli myös yleisesti ottaen ensimmäinen reaaliaikainen kaupallinen tietojärjestelmä. Vuonna 1964 järjestelmän asennustyöt toimijaverkostossa oli saatu päätökseen ja se oli edelleen maailman suurin yksityinen reaaliaikainen tietojärjestelmä, häviten koossa ainoastaan Yhdysvaltojen valtion järjestelmille. American Airlines laski saavuttaneensa järjestelmän avulla 30 % säästöt yksinomaan henkilöstökuluissa. Järjestelmän kehittäminen oli maksanut noin 150 miljoonaa dollaria
Ensimmäinen matkatoimisto Yhdysvalloissa otti Sabre-terminaalin käyttöön 1976, jolloin järjestelmän piirissä oli noin miljoona eri hintatietoa. 1983 järjestelmä levisi kanadalaisiin ja 1986 brittiläisiin matkatoimistoihin, laajentuen sen jälkeen nopeasti eri maihin. 1985 järjestelmä laajeni kattamaan myös hotelli- ja autonvuokrausvarauksia. 1980-luvun lopulla järjestelmän kehittämisestä vastaava yhtiö Sabre Airline Solutions alkoi tarjota ohjelmistokehityspalveluja myös muille lentoyhtiöille ja järjestelmän piirissä oli 36 miljoonaa hintatietoa, joiden pohjalta se kykeni tarjoamaan noin miljardi erilaista reitti- ja hintavaihtoehtoa. Järjestelmän toiminnallisuutta on kehitetty aktiivisesti 1980-luvulta lähtien edelleen ja lukuisten yritysostojen jälkeen Sabre-järjestelmään (tai järjestelmiin) liittyvä liiketoiminta oli kesällä 2007 Silver Lake ja TPG -yhtiöiden omistuksessa.
Vuonna 1999 järjestelmän piirissä oli noin 30 000 matkatoimistoa ja kolme miljoonaa rekisteröitynyttä on-line -käyttäjää. Järjestelmän kautta saattoi varata paikkoja 400 lentoyhtiön lennoille, minkä lisäksi yhteistyökumppaneina oli 50 autonvuokraamoa, 35 000 hotellia, rautatieyhtiöitä, matkajärjestäjiä, ja lautta- ja risteily-yhtiöitä. Sabre on kokenut eri lentoyhtiöallianssien perustamien myöhempien varausjärjestelmien taholta myös kilpailua ja vuonna 2000 Amadeus-niminen varausjärjestelmä ohitti Sabren myytyjen varauksien määrässä.
Markkinatilanne

Vuonna 2006 Sabren tärkeimmät kilpailijat olivat Amadeus- ja Galileo/Travelport-järjestelmät, joista Amadeus oli suurin. Sabren kautta tehtiin noin 357 miljoonaa varausta.
Aiheesta muualla

Sabre Holdings -yhtiön sivusto
Virtually There -sivusto Sabren kautta tehtyjen varausten tarkistamiseen
Karmana

| Karmana |
| --- | --- |
 Qosim Shayxin mausoleumi.
 Karmana
 Koordinaatit: 40°8′30″N, 65°21′21″E 
Valtio:  Uzbekistan
Alue:  Navoiyn alue
Piiri:  Karmanan piiri
Hallinto:  
 – Hallinnon tyyppi:  kaupunki
Väkiluku (2004):  20 800
Karmana on kaupunki ja Karmanan piirin hallinnollinen keskus Navoiyn alueella Uzbekistanissa. Se sijaitsee Zarafšonjoen varrella Navoiyn kaupungin pohjoispuolella. Kaupungissa oli 20 800 asukasta vuonna 2004.
Karmana on yksi Zarafšonin laakson ja Buharan keidasalueen historiallisista keskuksista. 1700-luvulta lähtien se toimi Buharan emiirikunnan vallanperijöiden asuinpaikkana. Neuvostoaikana Karmanasta tuli piirikeskus ja vuonna 1969 kaupunkimainen taajama. Se liitettiin Navoyin kaupunkiin vuonna 1999, mutta erotettiin jälleen piirikeskukseksi vuonna 2003.
Kaupunki on maatalousalueen keskus, jossa on tekstiili- ja elintarviketeollisuutta. Historiallisia kohteita ovat Mir Said Bahromin mausoleumi 1000-luvulta ja Qosim Shayxin mausoleumi 1500-luvulta. Kauempana sijaitsevat Rabotin Malikin karavaaniseralji ja vesisäiliö.
Uutis-Jousi

| Uutis-Jousi |
| --- | --- |
Lehtityyppi:  paikallislehti
Kustantaja:  Savon Media Oy (osa Keskisuomalainen Oyj -konsernia
Kokonaislevikki:  5 500
Perustettu:  20.1.1967
Päätoimittaja:  Jussi Kumpulainen
Kotimaa:   Suomi
Ilmestymistiheys:  kerran viikossa
Kieli:  suomi
Aiheesta muualla
Lehden verkkosivut
Uutis-Jousi on Siilinjärvellä ja Maaningalla ilmestyvä paikallislehti. Lehden perusti Erkki Pajukoski ja sen ensimmäinen numero julkaistiin 20.1.1967. Nykyisin lehden kustantaja on Savon Media Oy, joka on osa Keskisuomalainen Oyj -konsernia. Uutis-Jousi ilmestyy kerran viikossa torstaisin, lehti muuttui kaksipäiväisestä yksipäiväiseksi huhtikuussa 2014. Lisäksi ajoittain painetaan savonmurteista erikoisnumeroa nimeltään Uutis-Vieterj, jota myydään ympäri Suomen. Lehden keskimääräinen levikki on noin 5 500.
Lehden toimitilat sijaitsevat Siilinjärven keskustassa, torin reunalla osoitteessa Toritie 8.
Uutis-Jousi on menestynyt mainiosti Sanomalehtien liiton paikallislehtikilpailuissa. Kaksipäiväisten lehtien sarjan UJ voitti lokakuussa 2007. Aikaisempina vuosina lehti oli sijoittunut palkintosijoille puolenkymmentä kertaa, mutta voitto oli ensimmäinen. Yksipäiväisten sarjassa Uutis-Jousi on ollut palkinnoilla koko ajan ilmestymispäivien muutoksesta alkaen: vuonna 2014 kolmas, 2015 voittaja ja 2016 toinen.
Aiheesta muualla

Uutis-Jousi.fi
Palveluoperaatio Saapas

Palveluoperaatio Saapas vastaa nuorten välittömään sosiaaliseen, psyykkiseen tai fyysiseen avun tarpeeseen. Saapas kohtaa nuoria kaduilla, festareilla ja isoissa tapahtumissa, kouluissa ja sosiaalisessa mediassa . Valtakunnallisesti Saapas-toimintaa koordinoi Lasten ja nuorten keskus. Vuonna 2023 Saapas kohtasi yli 30 000 nuorta .
Historia

Palveluoperaatio Saapas on perustettu 1970-luvun alussa. Elokuussa 1972 Keimolan moottoriradalla järjestettiin suuri rockfestivaali Keimola-Rock. Joukko Helsingin ja Helsingin maalaiskunnan (nyk. Vantaan) seurakuntien työntekijöitä ennakoi, että tapahtuma-alueella nuoret käyttäisivät päihteitä ja lähtivät tapahtumaan nuorten avuksi .
Keimola-Rock oli alku seurakuntien festivaalitoiminnalle, jonka tarkoituksena oli valvoa ja pitää huolta festivaaleille tulevista nuorista. Toiminta laajeni Helsingistä ja Vantaalta Turkuun, Tampereelle, Jyväskylään ja Ouluun.
Vuonna 1975 festivaalitoiminnalle keksittiin nimeksi Operaatio Saapas. Nimi syntyi Keimolan kuraisesta moottoriradasta, jossa ainoat toimivat jalkineet olivat pitkävartiset saappaat. Festivaalitoimintaa varten koulutettuja palveluryhmiä alettiin hyödyntää ympärivuotisesti muissakin nuorisotyön ja erityisnuorisotyön tehtävissä.
Nykyään Saappaan toiminnasta vastaavat seurakuntien lisäksi kunnat . Paikallisia ryhmiä toimii 36 paikkakunnalla Suomessa sekä yksi ryhmä Espanjan Aurinkorannikolla .
Toiminta

Palveluoperaatio Saapas on nuorisotyötä, jossa autetaan matalalla kynnyksellä kaikkia nuoria. Saappaan vapaaehtoiset ovat täysi-ikäisiä ja koulutettuja tehtäväänsä. Vapaaehtoisia tukevat Saapas-ryhmien vastaavat ohjaajat, jotka ovat seurakuntien ja / tai kuntien tehtäväänsä nimeämiä henkilöitä.
NettiSaapas etsii sosiaalisessa mediassa apua tarvitsevia nuoria ja kuuntelee, mitä heillä on mielen päällä. NettiSaapas on Pohjoismaiden ainoa etsivää nuorisotyötä verkossa tekevä toimija .
KatuSaappaan vapaaehtoiset päivystävät pääasiassa viikonloppuisin asuma-alueilla ja nuorten kokoontumispaikoissa. FestariSaapas kohtaa, kuuntelee ja auttaa nuoria sekä rakentaa festarialueelle toimivan auttamisjärjestelmän nuorille yhteistyössä tapahtumajärjestäjän kanssa. KouluSaapas tuo kouluihin lisää turvalliseksi tunnistettavia aikuisia sekä tarjoaa nuorille matalan kynnyksen kohtaamisia ja keskusteluja koulutettujen vapaaehtoisten kanssa. KriisiSaapas tarjoaa apua sellaisissa tilanteissa, kun jokin akuutti kriisi kohtaa paikkakuntaa tai kaupunginosaa ja koskettaa useita tai lähes kaikkia alueen nuoria.
Tunnustukset

Opetus- ja kulttuuriministeriön Nuorisotyön tunnustuspalkinto, 2018
Aiheesta muualla

saapas.fi
Palveluoperaatio Saapas. Yle uutiset.
Nuorille. Nyt! Miten palveluoperaatio Saapas auttaa nuoria? Yle Areena.
Turun Saapas saa kenkää. (Arkistoitu – Internet Archive) Turun Sanomat
Kirjallisuutta

Alstela, J. 1982. Palveluoperaatio Saapas - mitä ja miksi. Helsinki: Nuorten Keskus
Alstela, J. 1986. Palveluoperaatio Saapas - mitä ja miksi? 2. painos. Helsinki: Nuorten Keskus & Lasten Keskus
Alstela, J. & Virtanen, J. 1994. Palveluoperaatio Saapas- mitä ja miksi? Helsinki: Lasten Keskus oy
Elämän pelikenttien vilttiketjut, Kirkon erityisnuorisotyö 90-luvun tavoitteet ja toiminta. 1991. Sarja D 1991:3 Suomen ev.lut. kirkon keskushallinto.
Mäkinen,A. (toim.) 1986. Palveluoperaatio Saapas Avustajakoulutuksen ohjelmarunko. Helsinki: Nuorten Keskus ry & Lasten Keskus oy
Palveluoperaatio Saapas vapaaehtoiskoulutusmateriaali. 2001. Helsinki: LK-kirjat & Lasten Keskus oy
Pusa, M. 2002. Saapastelua Turun Kaduilla - Turun saappaan historiikki. Turku: Turun Saappaan Tuki ry
Mall of the Emirates

Mall of the Emirates vuonna 2008.
Mall of the Emirates (arab. مول الإمارات‎) on Dubaissa Yhdistyneissä arabiemiraateissa sijaitseva kauppakeskus. Se avattiin vuonna 2005, ja siellä on 545 myymälää ja 96 ravintolaa. Parkkitilaa autoille löytyy yli 7 200 paikkaa.
Kauppakeskuksen palvelut sijaitsevat neljässä kerroksessa, ja siellä on myös aidosta lumesta tehty 22 500 neliömetrin kokoinen sisähiihtokeskus Ski Dubai.
Aiheesta muualla

Kotisivut (englanniksi)
Pigs on the Wing

| ”Pigs on the Wing” Pink Floyd |
| --- | --- | --- |

Ranskan promosinglen etiketti
Kappaleen tiedot
 Albumilta: Animals
 Julkaistu: 23. tammikuuta 1977 (UK) 2. helmikuuta 1977 (US)
 Tyylilaji: progressiivinen rock
 Kesto: 02.48 (yhteiskesto) 01.24 ("Pigs on the Wing 1", "Pigs on the Wing 2") 03.26 (8-raitapainoksen vaihtoehtoinen versio)
 Levy-yhtiö: Harvest, Columbia (US)
Pigs on the Wing on brittiläisen progressiivisen rockin yhtyeen Pink Floydin Animals-albumilla julkaistu kaksiosainen kappale. Ensimmäinen osa ("Pigs on the Wing 1") aloittaa albumin kestäen vain hieman alle puolitoista minuuttia kuten myös albumin lopettava toinen osa ("Pigs on the Wing 2"). Kappaleiden sanat pohjautuvat George Orwellin Eläinten vallankumous -kirjan juoneen.
Vaihtoehtoinen studioversio

Kappaleista on tehty myös vaihtoehtoinen studioversio, jossa on kummatkin osat yhdistettynä. Se sisältää myös Pink Floydin kiertuekitaristina toimineen Snowy Whiten soittaman sähkökitarasoolon, joka yhdistää ensimmäisen ja toisen osan toisiinsa. Versio on julkaistu ainoastaan Animalsin 8-raitapainoksella.
Kokoonpano

Roger Waters – laulu, akustinen kitara
Snowy White – sähkökitara (vain 8-raitapainoksen vaihtoehtoisella versiolla)
Norjan speciedaler

1 speciedaler vuodelta 1628.
Speciedaler tai spesidaler (lyhennys spd.) oli Norjassa vuosina 1560–1875 käytössä ollut rahayksikkö. Sanan etymologia: riksdaler in specie